BROOK ทะยานเฉียด 28% นิวไฮรอบ 3 ปี รับ Q1 พลิกกำไร รุกลงทุน Digital Asset ต่อเนื่อง
BROOK ทะยานเฉียด 28% นิวไฮรอบ 3 ปี รับ Q1 พลิกกำไร รุกลงทุน Digital Asset ต่อเนื่อง ล่าสุดอยู่ที่ 0.69 บาท บวก 0.15 บาท หรือ 27.78% มูลค่าซื้อขาย 263.18 ล้านบาท
BROOK ทะยานเฉียด 28% นิวไฮรอบ 3 ปี รับ Q1 พลิกกำไร รุกลงทุน Digital Asset ต่อเนื่อง ล่าสุดอยู่ที่ 0.69 บาท บวก 0.15 บาท หรือ 27.78% มูลค่าซื้อขาย 263.18 ล้านบาท
12 พ.ค. 2564

ผู้สื่อข่าวรายงานว่า ราคาหุ้น บริษัท บรุ๊คเคอร์ กรุ๊ป จำกัด (มหาชน) หรือ BROOK ล่าสุด ณ เวลา 10.43 น. อยู่ที่ 0.69 บาท บวก 0.15 บาท หรือ 27.78% สูงสุดที่ 0.70 บาท ต่ำสุดที่ 0.65 บาท ด้วยมูลค่าซื้อขาย 263.18 ล้านบาท

ทั้งนี้ ราคาหุ้น BROOK ปรับตัวขึ้นแรงสูงสุดในรอบกว่า 3 ปี นับตั้งแต่ราคาหุ้นอยู่ที่ระดับ 0.69 บาท เมื่อวันที่ 23 ก.พ.2561 หลังจากรายงานผลประกอบการไตรมาส 1/64 มีรายได้รวม 264.62 ล้านบาท เพิ่มขึ้น 403.37%  เมื่อเทียบกับช่วงเดียวกันของปีก่อนที่มีรายได้รวม 212.05  ล้านบาท  และมีกำไรสุทธิ 182.14  ล้านบาท เทียบกับช่วงเดียวกันของปีก่อนขาดทุนสุทธิ 309 ล้านบาท โดยการปรับเพิ่มขึ้นของกำไรมาจากธุรกิจหลักที่ปรึกษาด้านธุรกิจและการเงิน
นอกจากนี้ ดร. ณรงค์ชัย อัครเศรณี ประธานกรรมการ BROOK เปิดเผยว่า บริษัทฯเห็นโอกาสในการเข้าลงทุนในเทคโนโลยียุค Web 3.0 ที่กำลังจะเปลี่ยนโลกสู่ธุรกิจการเงิน การลงทุนใหม่ ซึ่งขณะนี้เป็นเพียงจุดเริ่มต้นของการเปลี่ยนแปลง ทางคณะกรรมการจึงตัดสินใจอนุมัติการเข้าลงทุนในธุรกิจที่มีโอกาสเติบโตแบบ S Curve นับเป็นการรุกเข้าสู่ธุรกิจใหม่ของ BROOK เพื่อก้าวสู่การเป็นผู้นำด้าน Digital Asset และเป็นการต่อยอดจากธุรกิจเดิมที่เชี่ยวชาญและมีประสบการณ์มากว่า 30 ปี
“วันนี้ต้องยอมรับว่าธุรกิจในโลกยุคใหม่เปลี่ยนไปไวมาก บริษัทฯจึงต้องปรับตัวเข้าสู่ธุรกิจในโลกที่มีการเปลี่ยนแปลง มีความมั่นใจกับทิศทางบริษัทในอนาคตที่จะเข้าลงทุนใน Digital Asset โดยบริษัทได้ตั้งแผนก Brook Digital Asset ขึ้นแล้ว เพื่อศึกษาการลงทุนและช่องทางธุรกิจใหม่ๆ ในโลกดิจิทัลยุค Web 3.0 หลังจากนี้อยากให้นักลงทุนเชื่อมั่นและจับตาดู BROOK สำหรับทิศทางอนาคตที่เราได้วางแผนไว้” ดร.ณรงค์ชัย กล่าวทิ้งท้าย